Felsős munkaközösség

munkaterve

2023/2024. tanév

 Készítette:

 Borsányi Piroska

 munkaközösség vezető Nagyberki, 2023. szeptember 22.

Munkaközösségünk az összes, felső tagozatban tanított tantárgy és az osztályfőnöki teendők gondozását fogja össze.

A tanításhoz szükséges tárgyi és személyi feltételek adottak. Valamennyi osztály rendelkezik saját tanteremmel. Informatika szaktanterem, tornaterem, sportudvar áll rendelkezésünkre.

A MUNKAKÖZÖSSÉG TAGJAI:

|  |  |  |
| --- | --- | --- |
| **Név** | **SZAKOK** | **OSZTÁLYFŐNÖK** |
| Balassa-Balog Piroska | magyarDÖK vezetője | 7. |
| Borsányi Piroska | erkölcstan, rajz, technikaFelsős munkaközösség vezetője |  |
| Crist Ildikó | kémia óraadó |  |
| Éder-Szép Viola Gréta | 5.o.- napközi, testnevelés |  |
| Horváth György | testnevelés  |  |
| Horváthné Heizler Ilona | német Gyermek- és ifjúságvédelmi felelős | 8. |
| Horváth István | fizika, informatika, matematikaIgazgató |  |
| Igmándy Tamás | technika, informatika, könyvtár | 6. |
| Kelemenné Mester Emese | történelem, képzőművészet | 5. |
| Kovács Istvánné | biológia, földrajz, természetismeretIgazgató helyettes |  |
| Maráczi Árpád | angol |  |
| Schmidt Márta | gyógypedagógus, fejlesztő pedagógus |  |

A felső tagozat 4 osztállyal kezdi meg az idei tanévet.

Valamennyi osztályban a jelenleg érvényes NAT és az arra épülő Kerettanterv szerint folyik a munka.

Legfőbb feladatunknak tekintjük, hogy olyan tudást adjunk át a tanulóknak, amely biztos alapot nyújt, és képessé teszi őket a továbbhaladásra, a további boldogulásra. Törekszünk a megfelelő szóbeli és írásbeli kommunikációs készség, a véleménynyilvánítás megfelelő módjának kialakítására.

**A munkaközösség céljai és feladatai:**

Célunk az egységes, színvonalas oktató- és nevelőmunka; a közös minőségi és szakmai munka tervezése, szervezése és ellenőrzése.

Feladatunk a későbbi tanulmányokhoz szükséges és a mindennapi életben használható tudás átadása. Fontos, hogy megalapozzuk diákjaink viszonyát anyanyelvünkhöz, nemzeti kultúránkhoz, népünk múltjához. Nagy hangsúlyt fektetünk a készségfejlesztésre, kulturált megjelenésre, viselkedésre, esztétikai nevelésre.

* Az oktató nevelő munka fejlesztése
* A tanulók hatékonyabb bevonása az órai munkába, több önálló munkavégzés szervezése.
* Korszerű ismeretek nyújtása
* A tanuláshoz fűződő viszony javítása – osztályok közötti tanulmányi verseny
* A tanulási nehézségekkel küzdő tanulók segítése.
* A logikus gondolkodás fejlesztése
* Az olvasási készség, a beszédkészség, önkifejezés fejlesztése
* Helyes tanulási módszerek megmutatása és kialakításának elősegítése, 4. 5. osztályban
* A tehetséges tanulók versenyekre való felkészítése, részvétel segítése.
* A művészetek iránti érdeklődésre nevelés: kiállítás, színházlátogatás szervezése.
* Együttműködés a szülőkkel: szülői értekezlet, fogadóóra, egyéb rendezvények.
* Bukásra álló tanulók szüleinek értesítése.
* A 8. osztályos tanulók továbbtanulásának segítése, felvételire való felkészítése.
* A 8. osztályosok év végi vizsgáztatása
* Három havonta a magatartás, szorgalom jegyek közös értékelése, a felmerült problémák megvitatása.
* Az együttélés szabályainak betartása a tanulók körében.
* Nagyobb felelősségtudat kialakítása önmaguk és társaik irányában.
* Értékek tiszteletére nevelés, értékítéletük és igényük fejlesztése.
* Ügyeleti rend megszervezése, az ügyeleti munka pontos végrehajtása.
* Folyamatos felkészülés az országos kompetenciamérésre, idegen nyelvi mérésre és a Netfit mérésre
* Alsós-felsős tananyag összehangolása
* Kulcskompetenciák fejlesztése minden tantárgy esetében
* Alapkészségek fejlesztése minden tantárgyban, a tantárgyak jellegének megfelelően.
* A lemorzsolódás csökkentése.
* A nyolcadikosok - különös tekintettel a lemorzsolódással veszélyeztetett tanulóink - pályaválasztásának és a továbbtanulásának segítése.
* Számítástechnikai ismeretek, Internet használatának ösztönzése az ismeretszerzésben. A tanulókban ki kell fejleszteni az információs rendszerben való eligazodás, valamint annak kritikai módon való használatának képességét.

Az idei tanévben is fontos feladatunknak tartjuk a tanórán kívüli tevékenységek szervezését, mint

például:

- tehetséggondozás

- előkészítő foglalkozás tartása továbbtanuló diákjainknak

- házi versenyek rendezése

- sportfoglalkozások

- ünnepi műsorok szervezése

**Feladataink:**

Szeptember:

* az év feladatainak megbeszélése
* tanmenetek átdolgozása tanárok
* naplók megnyitása osztályfőnökök
* ügyeleti rend megszervezése Kovács Istvánné
* munkatervek leadása 2022. szeptember 23.
* a „V” és a „H” tanulók felmérése gyermekvédelmi felelős

- szülői értekezlet 5. osztály - osztályok tájékoztatása a színházi bérletekről Balassa-Balog Piroska

 Borsányi Piroska

Október:

* szülői értekezletek (10-én) 6-8. osztályfőnökök
* október 6-i megemlékezés 5. osztály
* nyolcadik évfolyamon a pályaválasztást

 megalapozó kompetenciák vizsgálata igazgató

* október 23-i megemlékezés 8. osztály
* 7.-8.osztályosok folyamatos tájékoztatása

a középiskolák által szervezett programokról érintett osztályfőnökök

* szülők bálja – (7-én) szülői munkaközösség
* pályaorientációs nap – (20-án) Kovács Istvánné
* helyesírási verseny Balassa-Balog Piroska

 November:

* a gyengén haladók szüleinek értesítése osztályfőnökök
* nyílt nap – nov.15.
* Szász Napok – Petőfi 200 – (20-24.)
* idegen nyelvi szép kiejtésű verseny Horváthné H. I. – Maráczi Árpád
* versmondó verseny Balassa-Balog Piroska
* rajz verseny Borsányi Piroska

December:

* sportdélelőtt – Mikulás-kupa testnevelők
* jelentkezések elküldése a központi Kovács Istvánné

felvételi vizsgára érintett osztályfőnök

* bukások áttekintése, szülők értesítése osztályfőnökök
* karácsonyi műsor alsós mk.

Január:

* 8. o. félévi vizsga: magyar-idegen nyelv:

szövegértés; matematika (12-én) érintett szaktanárok

* osztályozó értekezlet (18-án) igazgató

- 8. osztályosok központi írásbeli felvételije (20-án)

* félévi értesítők kiosztása osztályfőnökök

Február:

* farsang (9-én) osztályfőnökök, DÖK
* szülői értekezlet osztályfőnökök
* jelentkezési lapok elküldése a továbbtanuláshoz ig.h.,érintett osztályfőnök,
* Alapítványi Bál (17-én) alapítvány, SZM
* Megemlékezés: Diktatúrák áldozatai (19-23.) osztályfőnökök

Március:

* szülők értesítése a gyengék tanulmányi

eredményeiről osztályfőnökök

* „Pénz7” pénzügyi és vállalkozói témahét (04-08.) felsős of.
* március 15-i megemlékezés 7. osztály
* nyílt nap (első három óra, 26-án) minden pedagógus

Április:

* Megemlékezés: Holokauszt áldozatai (15-19.) osztályfőnökök
* természettudományi versenyek (25-én) Kovács Istvánné
* bukások áttekintése, szülők értesítése osztályfőnökök

- Fenntarthatósági Témahét/Egészséghét (22-26.) DÖK, igh.

 Május:

* Szász Művészeti Fesztivál (10-én) Sperling Balázs

 szülők

- osztálykirándulások megszervezése osztályfőnökök

Június:

* Nemzeti Összetartozás Napja (06.04.) 6. osztály
* Osztálykirándulások (06-07.) osztályfőnökök
* 8. osztály záróvizsgái - írásbeli – 14-én

 -magyar -17-én

 -történelem 18-án

 -idegen nyelv 19-én érintett pedagógusok

* osztályozó értekezlet
* Alapítványi Nap – (21-én) Schmidt Márta
* ballagás (22-én) 7. osztály
* bizonyítványosztás (24-én)

A programok és versenyek időpontja előre nem látott okok miatt változhat!

**MUNKAKÖZÖSSÉGI FOGLALKOZÁSOK:**

***Augusztus - Szeptember***

1. munkaközösségi foglalkozás

Közös célok, feladatok megfogalmazása, az igények felmérése után a munkaterv összeállítása.

Tanulószoba – felmentések megbeszélése

Szász- napok felelőseinek megválasztása, időpont, téma megbeszélése.

Határidő**:** 2023. szeptember 30.

***Október***

2. munkaközösségi foglalkozás

Akcióterv a lemorzsolódás csökkentése érdekében.

Szász napok programjának pontosítása.

Határidő: 2023. október 25.

***November***

3. munkaközösségi foglalkozás

Szász napok tapasztalatai

Aktualitások megbeszélése

Határidő: 2023. november 26.

***December***

4. munkaközösségi foglalkozás

Tájékoztatás az 5. osztályban tartott „tanulás tanítása” órák tapasztalatairól.

Módszerek ismertetése.

Határidő: 2023.december 18.

***Január***

5. munkaközösségi foglalkozás

Munkaközösségünk értékeli az első félévet és kitűzi a második félév céljait.

Határidő: 2024. január 31.

***Február***

6. munkaközösségi foglalkozás

Az 5. osztály alsó-felső átmenetének tapasztalatai. A volt tanítók részvételével.

Határidő:2024.február 25.

***Március***

7. munkaközösségi foglalkozás

Lemorzsolódás elemzése, feladatok megbeszélése az akcióterv alapján.

Határidő:2024. március 30.

***Április***

8. munkaközösségi foglalkozás

Aktualitások megbeszélése.

Határidő: 2024. április 28.

***Május***

9. munkaközösségi foglalkozás

Záróvizsgák, lemorzsolódás

Határidő:2024.május 25.

***Június***

10. munkaközösségi foglalkozás

Az éves munka értékelése.

Határidő: 2024. június 20.